《明会典成赐宴礼部有述馆课》
明代·林承芳

千官樽俎集南宫，万国车书此日同。象魏双悬尧典礼，凤韶初日舜丝桐。

金茎露湛传仙籞，兰署花深引上公。最是主恩偏侍从，蓼莪长咏太平风。

作者简介：林承芳，字开先，号文峰。三水人。先钟孙。明神宗万历十四年（一五八六）进士，授翰林院编修。未几，以名高招妒，左迁江西参议。归，怡情山水，多有吟咏。有《文峰集》、《竹窗存稿》。清嘉庆《三水县志》卷一一、清道光《广东通志》卷二八二有传。